Durban-verdagtes verskyn in geheim | Maroela Media
Die vensters van Verulam se hofsaal is vandag verdonker en verslaggewers buite gehou toe 19 verdagtes verskyn het vir hul aandeel aan die plasing van plofstof by verskeie Durbanse winkelsentrums asook die moord in 'n plaaslike moskee.
Die verdagtes word ook van ontvoering beskuldig nadat die polisie 'n man aangetref het wat aan wanvoeding gely het waar hy vasgeketting was in die kelder van een van die huise wat beamptes verlede week deursoek het, het die polisie Maandag in 'n mediaverklaring gesê.
Die 19 het onder swaar polisiebegeleiding verskyn op aanklagte van moord, poging tot moord, oortreding van die plofstofwet, afdreiging, ontvoering en die onwettige besit van vuurwapens.
Hulle is die afgelope Vrydag aangekeer deur 'n span wat bestaan het uit die Valke se eenheid vir misdade teen die staat, misdaadintelligensie, die forensiese eenheid en die nasionale vervolgingsgesag.
"Die regering beskou die voorvalle in 'n baie ernstige lig," het Bheki Cele, minister van polisie, Vrydag gesê, "en dit verg deeglike ondersoek om die oortreders aan die kaak te stel."
KwaZulu-Natal Moskee-aanval Verulam
Hy moet net nie wit wees en van verkragting aangekla word. Dan is jy foto op al die voorblaaie
IN DIE GEHEIM,HOEKOM?DINK SUID AFRIKA DINK MOET JOU GEDAGTES NIE LAAT MANIPULEER DEUR MEDIA EN BANGMAAK STORIES NIE.KYK UIT MAGTE.
Kan nie meer saamstem nie, Skerpioen. Ek dink ons almal raak kwaad oor die onregverdigheid en rassisme van regeringskant, maar ons wit Afrikaanssprekendes het in 'n nare, gemene, negatiewe klomp mense verander. Ons is besig om onsself te vergiftig en ons menswees te vernietig. Ons roem ons daarop dat ons Christene is, kom ons probeer om daarvolgens te lewe.
BAIE geluk aan ons Valke! Deur hierdie spul boewe aan te keer het julle baie lewens gespaar. . . Terwyl ons oor kleure en geure stry, gebruik ons almal winkel sentrums vir aankope. Ek is ook baie dankbaar dat die Polisie beampte lewend gevind is! GO VALKE GO! EK LOOOOOVE NET DAAI VOëLTJIES!
Hoekom nie nou dit bekend maak nie wit of swart of is die ANC nie bereid om die Palestyne ondersteuning in n slegte lig te stel nie. Alle Moslems is nie betrokke by die soort geweld nie